Na temelju članka 35. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Vidovec („Službeni vjesnik Varaždinske županije“ br. 20/21), Općinsko vijeće Općine Vidovec na svojoj 11. sjednici održanoj dana 07. srpnja 2022. godine donosi sljedeću

**ODLUKU**

**o sufinanciranju troškova kupnje radnih bilježnica**

**za školsku godinu 2022./2023**.

Članak 1.

Ovom Odlukom se utvrđuju korisnici, uvjeti, način i postupak ostvarivanja prava na jednokratno sufinanciranje troškova kupnje radnih bilježnica za školsku godinu 2022. / 2023.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

Članak 2.

Općina Vidovec će za školsku godinu 2022./2023. sufinancirati troškove kupnje radnih bilježnica.

Pravo na sufinanciranje iz stavka 1. ovog članka ostvaruju učenici od 1. do 8. razreda osnovnih škola koje se nalaze na području Općine Vidovec i koji barem s jednim roditeljem/ skrbnikom imaju prijavljeno prebivalište na području Općine Vidovec.

Pravo na sufinanciranje iz stavka 1. ovog članka, pod uvjetom prebivališta na području Općine Vidovec iz prethodnog stavka, mogu ostvariti i učenici od 1. do 8. razreda osnovnih škola koje se nalaze izvan područja Općine Vidovec, a na području Republike Hrvatske.

Članak 3.

Iznos sufinanciranja troškova kupnje radnih bilježnica dodjeljuje se ovisno o razredu koji učenici pohađaju u školskoj godini 2022./2023. i to:

* učenici koji polaze od 1. do 4. razreda dodjeljuje se iznos od 200,00 kuna jednokratno
* učenici koji polaze od 5. do 8. razreda dodjeljuje se iznos od 350,00 kuna jednokratno

 Članak 4.

Osnovne škole sa područja Općine Vidovec dostaviti će konačan i ažuriran popis učenika sa prebivalištem na području Općine Vidovec.

Da bi ostvario pravo na dodjelu novčanog iznosa za sufinanciranje troškova kupnje radnih bilježnica, roditelj/ skrbnik podnosi Jedinstvenom upravnom odjelu Općine Vidovec zahtjev za sufinanciranje.

Uz zahtjev za sufinanciranje potrebno je priložiti:

* dokaz o prebivalištu: obostranu presliku osobne iskaznice ili uvjerenje o prebivalištu ne starije od 6 mjeseci za jednog roditelja/skrbnika,
* presliku transakcijskog računa roditelja/ skrbnika na koji će se isplatiti iznos sufinanciranja.

Članak 5.

Općina Vidovec će sufinancirati troškove kupnje radnih bilježnica učenicima od 1. do 8. razreda koji polaze osnovnu školu izvan područja Općine Vidovec, a imaju prijavljeno prebivalište na području Općine Vidovec te pravo na druge obrazovne materijale ne ostvaruju po drugoj osnovi temeljem podnesenog zahtjeva roditelja, odnosno skrbnika.

Zahtjevu za sufinanciranje iz prethodnog stavka podnositelj zahtjeva prilaže:

- dokaz o prebivalištu: obostranu presliku osobne iskaznice ili uvjerenje o prebivalištu ne starije od 6 mjeseci za jednog roditelja/skrbnika i učenika te

- presliku transakcijskog računa roditelja/ skrbnika na koji će se isplatiti novčani iznos sufinanciranja troškova kupnje radnih bilježnica.

Članak 6.

Prilikom obrade podnesenih zahtjeva može se od podnositelja zatražiti i dodatna dokumentacija kojom se dokazuju uvjeti iz ove Odluke.

Zahtjevi za sufinanciranje sa pripadajućom dokumentacijom podnose se zaključno do 30. rujna 2022. godine, putem elektroničke pošte ili osobno u Jedinstveni upravni odjel Općine Vidovec.

Sukladno odredbama članaka 1. i 2. Odluke o podmirenju novčanih obveza prema Proračunu Općine Vidovec („Službeni vjesnik Varaždinske županije“ br. 24/22), kućanstvo u kojem podnositelj zahtjeva za sufinanciranje ima prijavljeno prebivalište, mora imati podmirene novčane obveze prema Proračunu Općine Vidovec.

 Članak 7.

Isplata novčanog iznosa iz članka 3. ove Odluke vršiti će se uplatom na transakcijski račun roditelja/zakonskog zastupnika, temeljem dostavljenog zahtjeva za sufinanciranje i pripadajuće dokumentacije.

 Članak 8.

Ovom Odlukom stavlja se van snage Odluka o financiranju nabave radnih bilježnica, likovnih mapa i kutija za tehničku kulturu za učenike osnovnih škola s područja Općine Vidovec („Službeni vjesnik Varaždinske županije“ br. 58/21).

 Članak 9.

Ova Odluka stupa na snagu prvi dan od dana objave u „Službenom vjesniku Varaždinske županije“.

KLASA: 602-04/22-01/03

URBROJ: 2186-10-01/1-22-01

U Vidovcu, 07. srpnja 2022.

OPĆINSKO VIJEĆE OPĆINE VIDOVEC

 PREDSJEDNIK

 Krunoslav Bistrović